CELEX: 31988R1345
Language: el
Date: 1988-05-16 00:00:00
Title: Κανονισμός (ΕΟΚ) αριθ. 1345/88 του Συμβουλίου της 16ης Μαΐου 1988 που τροποποιεί τον κανονισμό (ΕΟΚ) αριθ. 3983/87 για την κατανομή, για το έτος 1988, των ποσοστώσεων αλιείας της Κοινότητας στα ύδατα της Γροιλανδίας

Avis juridique important

|

31988R1345

Κανονισμός (ΕΟΚ) αριθ. 1345/88 του Συμβουλίου της 16ης Μαΐου 1988 που τροποποιεί τον κανονισμό (ΕΟΚ) αριθ. 3983/87 για την κατανομή, για το έτος 1988, των ποσοστώσεων αλιείας της Κοινότητας στα ύδατα της Γροιλανδίας  

Επίσημη Εφημερίδα αριθ. L 125 της 19/05/1988 σ. 0002 - 0003

***** ΚΑΝΟΝΙΣΜΟΣ (ΕΟΚ) αριθ. 1345/88 ΤΟΥ ΣΥΜΒΟΥΛΙΟΥ  της 16ης Μαΐου 1988  που τροποποιεί τον κανονισμό (ΕΟΚ) αριθ. 3983/87 για την κατανομή, για το έτος 1988, των ποσοστώσεων αλιείας της Κοινότητας στα ύδατα της Γροιλανδίας  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 170/83 του Συμβουλίου της 25ης Ιανουαρίου 1983 περί θεσπίσεως κοινοτικού καθεστώτος διατηρήσεως και διαχειρίσεως των αλιευτικών πόρων (1), όπως τροποποιήθηκε από την πράξη προσχώρησης της Ισπανίας και της Πορτογαλίας (2), και ιδίως το άρθρο 11,  την πρόταση της Επιτροπής,  Εκτιμώντας:  ότι η συμφωνία αλιείας μεταξύ της Ευρωπαϊκής Οικονομικής Κοινότητας, αφενός, και της κυβέρνησης της Δανίας και της τοπικής κυβέρνησης της Γροιλανδίας, αφετέρου (3), και το πρωτόκολλο για τους όρους αλιείας μεταξύ της Ευρωπαϊκής Οικονομικής Κοινότητας, αφενός, και της κυβέρνησης της Δανίας και της τοπικής κυβέρνησης της Γροιλανδίας, αφετέρου (4), καθορίζουν τις ποσοστώσεις αλιείας της Κοινότητας στα ύδατα της Γροιλανδίας·  ότι, με τον κανονισμό (ΕΟΚ) αριθ. 3983/87 (5), κατανεμήθηκαν, για το έτος 1988, ορισμένες ποσοστώσεις αλιείας στα ύδατα της Γροιλανδίας·  ότι η Κοινότητα και η Γροιλανδία προέβησαν σε νέες διαβουλεύσεις για την εφαρμογή της συμφωνίας και του πρωτοκόλλου το 1988, αποτέλεσμα των οποίων ήταν να συμπεριληφθεί, στις συμφωνίες αντιστάθμισης για το 1988, μια ποσόστωση για τις γαρίδες του Βορρά·  ότι, σύμφωνα με το άρθρο 3 του κανονισμού (ΕΟΚ) αριθ. 170/83, εναπόκειται στην Κοινότητα να καθορίσει τους όρους σύμφωνα με τους οποίους αυτές οι επιπλέον ποσοστώσεις αλιείας μπορούν να χρησιμοποιηθούν από αλιείς της Κοινότητας·  ότι για να διασφαλιστεί αποτελεσματική διαχείριση αυτών των δυνατοτήτων αλίευσης, θα πρέπει να κατανεμηθούν μεταξύ των κρατών μελών με ποσοστώσεις σύμφωνα με το άρθρο 4 του κανονισμού (ΕΟΚ) αριθ. 170/83·  ότι οι αλιευτικές δραστηριότητες που αναφέρονται στον παρόντα κανονισμό υπόκεινται σε κατάλληλα μέτρα ελέγχου που προβλέπονται στον κανονισμό (ΕΟΚ) αριθ. 2241/87 (6),  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Οι ενδείξεις (στήλες 1 μέχρι 6) που αφορούν τις γαρίδες του Βορρά και οι οποίες αναφέρονται στο παράρτημα του κανονισμού (ΕΟΚ) αριθ. 3983/87 αντικαθίστανται από εκείνες που αναφέρονται στο παράρτημα του παρόντος κανονισμού.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 16 Μαΐου 1988.  Για το Συμβούλιο  Ο Πρόεδρος  I. KIECHLE  (1) ΕΕ αριθ. L 24 της 27. 1. 1983, σ. 1.  (2) ΕΕ αριθ. L 302 της 15. 11. 1985, σ. 1.  (3) ΕΕ αριθ. L 29 της 1. 2. 1985, σ. 9.  (4) ΕΕ αριθ. L 29 της 1. 2. 1985, σ. 14.  (5) ΕΕ αριθ. L 375 της 31. 12. 1987, σ. 61.  (6) ΕΕ αριθ. L 207 της 29. 7. 1987, σ. 1.  ΠΑΡΑΡΤΗΜΑ  Κατανομή των ποσοστώσεων αλιείας της Κοινότητας στα ύδατα της Γροιλανδίας για το έτος 1988  1.2.3.4.5.6 //  //  //  //  //  //  // Είδος   // Γεωγραφική  ζώνη   // Ποσοστώσεις  αλιείας  της Κοινότητας  (τόνοι)   // Ποσοστώσεις που  χορηγούνται στα κράτη μέλη  (τόνοι)   // Μερίδια της  Νορβηγίας  (τόνοι)  (αναφέρονται  μόνον  ενημερωτικά)   // Ποσοστώσεις των Νήσων  Φερόε στα ύδατα της  Γροιλανδίας σύμφωνα με  το πρωτόκολλο αλιείας  ΕΟΚ-Γροιλανδίας  (τόνοι) (αναφέρονται  μόνον ενημερωτικά)   //    //   //   //   //   //   // 1   // 2   // 3   // 4   // 5   // 6   //    //   //   //   //   //   // Γαρίδες της Βορείου  Θαλάσσης   // NAFO 1   // 1 300   // Γαλλία 425  Δανία 425   // 450 (3)   // 475 (3)   //   // CIEM XIV/V   // 3 350 (4)   // Γαλλία 500  150 (5)  Δανία 500  150 (5)   // 2 050   // 675   //    //   //   //   //   //  (3) Νότια των 68° Β.  (4) Εκ των οποίων 300 τόνοι που πρέπει να αλιευθούν βόρεια των 67°30 Ν.  (5) Για να αλιευθούν βόρεια των 67°30 Ν.  Τα κράτη μέλη θα διαβιβάσουν στην Επιτροπή τον κατάλογο των σκαφών που θα αλιεύσουν την επιπλέον ποσόστωση. Αυτά τα σκάφη θα συμμορφωθούν με τις απαιτήσεις των γροιλανδικών αρχών με τη λήψη δειγμάτων από τα αλιεύματα.